\Bएनबीटी सं., लखनऊ : \Bसर्वर स्लो होने के कारण सोमवार को नगर निगम सभी जोन में जन्म और मृत्यु प्रमाण पत्र बनाने में काफी दिक्कत रही। जोन एक और चार में प्रमाण पत्र बनवाने आए कई लोगों को लौटा तक दिया गया। आवेदन करने वालों को एक हफ्ते बाद बुलाया जा रहा है।
जोन चार में मृत्यु प्रमाण पत्र बनवाने पहुंचे एसके श्रीवास्तव को एक हफ्ते बाद बुलाया गया। नगर निगम कर्मचारियों के अनुसार सर्वर में दिक्कत के कारण दो घंटे में होने वाला काम दो दिन में हो रहा है। नगर निगम-जलकल कर्मचारी संघ के अध्यक्ष शशि मिश्रा के अनुसार पिछले कई दिनों से सर्वर में दिक्कत आ रही है। कई बार शिकायत के बावजूद जिम्मेदार ध्यान नहीं दे रहे हैं। इससे काम प्रभावित हो रहा है। प्रमाण पत्र बनवाने आए लोग देरी पर कर्मचारियों को जिम्मेदार ठहराते हुए उलझ जाते हैं। अध्यक्ष ने सुधार न होने पर आंदोलन की चेतावनी दी है।